Sunaik

jmpl|ka|150px|Gamba dalam ngalau dari Mesir Saisuak tantang sunaik, pado dindiang dalam Temple of Khonspekhrod, sakitar 1360 SM.
Sunaik, khitan, atau sirkumsisi (;
, khitān) adolah tindakan mamotong atau mailangkan sabagian atau sadoalah kuluik batang kamaluan laki-laki. Frenulum (jaringan sabantuak pita elastik pangubuang kuluik jo batang kamaluan bagian bawah) dapek juo bapotong sacaro basamoan pado prosedur nan dinamoan frenektomi. Kato sirkumsisi barasa dari bahaso Latin circum (aratinyo "mamuta") dan caedere (aratinyo "mangarek").

Sunaik alah dilakukan sajak maso prasijarah, tampak pado gamba-gamba di ngalau dari Zaman Batu jo makam Mesir Sisuak. as quoted in:  Alasan tindakan iko dipabuek masih alun jaleh pado maso itu, tapi teori-teori mampakirokan basonyo tindakan iko marupoan bagian dari ritual pangorbanan atau pasambahan, tando paamboan pado Nan Mahakuaso, langkah manuju gadang, tando kakalahan atau pabudakan, atau upayo untuak maubah estetika atau seksualitas. Sunaik pado laki-laki diwajibkan pado agamo Yahudi. Samantaro sunaik pado agamo Islam itu sunah, dek alah manjadi adaik sacaro turun-manurun dek manaladani pola hiduik sihaik nan diaja dek Rasulullah  Adaik iko ado juo di kalangan mayoritas panduduak Korea Salatan, Amerika, jo Filipina

Manuruik literatur AMA taun 1999, urang tuo di AS mamiliah untuak manyunaik anaknyo tarutamo dek alasan sosial atau budayo dibandiangkan dek alasan kasihatan. Dek tu, survei taun 2001 manunjuakkan baso 23,5% urang tuo malakukannyio jo alasan kasihatan.

Para pandukuang integritas genital manulak sadoalah tindakan sunaik pado bayi dek manuruiknyo itu bantuak mutilasi genital laki-laki nan dapek disamokan jo sunaik pado padusi nan dilarang di AS.

Babarapo ahli bapandapaik baso sunaik baguno untuak kasihatan, dek tu iko hanyo balaku kok pasien tabukti sacaro klinis punyo panyakik nan bahubuangan jo kamaluan. Babarapo panyakik dapek labiah capek cegak dek disunaik, cando pandarahan pado batang kamaluan sarato dapek managah panyakik, cando kanker kamaluan laki-laki. Panyakik fimosis dapek juo tatolong dek sunaik ko. Dek pagunonyo sunaik, teknik sunaik kini ko samakin bakambang.

Hasia evaluasi ahli-ahli kiniko manunjuakkan baso manfaat kasihatan dari sunaik laki-laki nan baru lahia labiah gadang daripado risikonyo. Manpaaik khusus dari sunaik antaro lain untuak mailakkan infeksi saluran kemih, pamindahan HIV, pamindahan babarapo infeksi mamindah seksual, dan kanker batang kamaluan. Sunaik pado laki-laki indak mampangaruahi fungsi jo sensitivitas seksual.

 Rujuakan 

Kategori:Kadokteran

Kategori:Seksualitas
Kategori:Badah kosmetik